cyanic-selkie/wikianc huggingface dataset:
সাচার রথ
পালন
১২৭৫ বাংলা সনের ১৩ আষাঢ়ে প্রতিষ্ঠিত এ রথ ও জগন্নাথ ধামে প্রতিবছরের আষাঢ় মাসে ব্যাপক আয়োজনে অনুষ্ঠিত হয় রথযাত্রার উৎসব। পাকিস্তান আমলে তৎকালীন পূর্ব বঙ্গের সর্বশেষ উল্লেখযোগ্য এ সাচার রথ উৎসবে আসাম ও ত্রিপুরা রাজ্য সহ পূর্ববঙ্গের বিভিন্ন অঞ্চল হতে হাজার হাজার হিন্দু সম্প্রদায়ের লোকজন এ রথযাত্রায় অংশ নিত। এ রথ যাত্রাকে ঘিরে অগণিত হিন্দু সম্প্রদায়ের লোকজনের ঘটত এক মহামিলন আর মহা উৎসব।
২০১৬–১৭ ইংল্যান্ড ক্রিকেট দলের বাংলাদেশ সফর
চার মাস পূর্বে সন্ত্রাসী হামলার প্রেক্ষিতে সফরে দলের নিরাপত্তার বিষয়ে উদ্বেগ বাড়তে থাকে। সীমিত ওভারের খেলায় দলীয় অধিনায়ক ইয়ান মর্গ্যানসহ দলের দুই শীর্ষ সদস্য এ সফর থেকে নিজেদের নাম প্রত্যাহার করে নেয়।
ওডিআই সিরিজে ২-১ ব্যবধানে ইংল্যান্ড সিরিজ জয়লাভ করলেও টেস্টে ১-১ ব্যবধানে ড্র করতে বাধ্য হয়। সিরিজের ২য় টেস্টে ১০৮ রানের ব্যবধানে জয়লাভের মাধ্যমে বাংলাদেশ প্রথমবারের মতো ইংল্যান্ডের বিপক্ষে জয় পায়। বাংলাদেশের অধিনায়ক মুশফিকুর রহিম তার প্রতিক্রিয়া ব্যক্ত করতে গিয়ে বলেন, ‘বাংলাদেশের ক্রিকেটের জন্য এটি দারুণ মুহূর্ত।’ এর বিপরীতে বিজিত অধিনায়ক অ্যালাস্টেয়ার কুক বলেন, ‘এটি বলতে কষ্ট হচ্ছে; তাস্বত্ত্বেও বাংলাদেশ ক্রিকেটে দারুণ জয় পেয়েছে।’
নিরাপত্তা সংশয়
জুলাই, ২০১৬ সালে ঢাকায় সন্ত্রাসী হামলার প্রেক্ষিতে ইংল্যান্ড এবং ওয়েলস ক্রিকেট বোর্ড (ইসিবি) মন্তব্য করে যে, তারা আসন্ন সফর নিয়ে বাংলাদেশ সরকারের পরামর্শ অনুসরণ করবে। জবাবে বাংলাদেশ ক্রিকেট বোর্ডের সভাপতি নাজমুল হাসান বলেন যে, "ইংল্যান্ড তিনমাস পর বাংলাদেশ সফরে আসছে। এ সময়ের মধ্যে বাংলাদেশের পরিস্থিতি স্বাভাবিক হয়ে যাবে"। ইংরেজ অধিনায়ক ইয়ন মর্গ্যান বলেন, সন্ত্রাসী আগমনের পর ইংল্যান্ড দলের নিরাপত্তার বিষয়ে ব্যাপক অনিশ্চয়তা দেখা দিয়েছে।  পরবর্তীতে নিরপেক্ষ মাঠে খেলা আয়োজনের বিষয়ে বিসিবি নেতিবাচক মনোভাব গ্রহণ করে। বাংলাদেশ দলের অধিনায়ক মাশরাফি বিন মর্তুজা আশাবাদী যে, সফরের কর্মকাণ্ড ক্রমঅগ্রসরমান হবে। বাংলাদেশে নিযুক্ত ফিল্ডিং কোচ রিচার্ড হালসল বলেন যে, তিনি বাংলাদেশে স্বাভাবিকভাবে ও নিরাপদে কাজ-কর্ম করছেন। তিনি আশাবাদী যে, ইংল্যান্ড আসবে।
আগস্টে ইসিবি মিরপুর, চট্টগ্রাম ও ফতুল্লায় মাঠের নিরাপত্তার বিষয়ে প্রতিনিধি দল প্রেরণ করে। পরিদর্শন শেষে ইসিবি পরিকল্পনামাফিক সফর চালিয়ে যাবার বিষয়ে নিশ্চয়তা প্রদান করে। সফর নিশ্চিত হবার পর ইংল্যান্ডের ক্রিকেট পরিচালক অ্যান্ড্রু স্ট্রস বলেন যে, বাংলাদেশ শহর ১০০% নিরাপদ। বিসিবি সভাপতি নাজমুল হাসান বলেন, খেলোয়াড়দের পরিবারের সদস্য, সাংবাদিক ও ভ্রমণে আসা ইংল্যান্ড দলের সমর্থকদের জন্য নিরাপত্তা ব্যবস্থা নেয়া হয়েছে।
সফরে আসার বিষয়ে কয়েকজন খেলোয়াড় নিরাপত্তার বিষয়ে প্রশ্ন তোলেন।  কিন্তু প্রথম ইংরেজ খেলোয়াড় হিসেবে মঈন আলী বাংলাদেশ সফরে আসার বিষয়ে তার আগ্রহ তুলে ধরেন। এ প্রসঙ্গে তিনি বলেন, যদি মনোনীত হই, তাহলে আমি অবশ্যই যাব। অ্যান্ড্রু স্ট্রস ১০ সেপ্টেম্বর, ২০১৬ তারিখের মধ্যে সফরে আসার জন্য খেলোয়াড়দের মতামত প্রদানের সময়সীমা বেঁধে দেন। ১১ সেপ্টেম্বর ইসিবি জানায় যে, অ্যালেক্স হেলস ও ইয়ন মর্গ্যান সফরে যেতে অস্বীকার করেছেন। ইংল্যান্ড সমর্থকদের দল বার্মি আর্মি জানায় যে, বাংলাদেশ সফরে সমর্থকদের যাওয়া হবে অতিমাত্রায় ঝুঁকিপূর্ণ ও সফরে তারা যাবে না।
ফলশ্রুতিতে, মর্গ্যানের অনুপস্থিতিতে জস বাটলার ওডিআই অধিনায়ক হিসেবে নিয়োগপ্রাপ্ত হন। বাটলার বলেন যে, মর্গ্যান অত্যন্ত ভাল অধিনায়ক হিসেবে রয়ে যাবেন এবং তার পছন্দ-অপছন্দ ড্রেসিংরুমে অবস্থানকারী খেলোয়াড়দেরকে বিভক্তির পর্যায়ে নিয়ে যাবে না। নভেম্বরে ভারত সফরে মর্গ্যান তার ওডিআই অধিনায়কত্ব নিয়ে ফিরে আসবেন বলে আশা করা হচ্ছে। ওডিআই সিরিজের পূর্বে বাংলাদেশ সেনাবাহিনী খেলোয়াড়দের নিরাপত্তার দায়িত্ব নেয়।
দলীয় সদস্য
সফরের পূর্বে আঘাতের কারণে ইংল্যান্ডের জেমস অ্যান্ডারসন ও মার্ক উড নিজেদের নাম প্রত্যাহার করে নেন। জ্যাক বলকে টেস্টে ও স্টিভেন ফিনকে তাদের পরিবর্তে অন্তর্ভুক্ত করা হয়। তৃতীয় একদিনের ম্যাচের জন্য মোশাররফ হোসেনের পরিবর্তে তাইজুল ইসলামকে দলে অন্তর্ভুক্ত করা হয়। দ্বিতীয় টেস্টের জন্য সাব্বির রহমান ও শফিউল ইসলামকে বিশ্রামে পাঠিয়ে শুভাশিস রায় ও মোসাদ্দেক হোসেনকে বাংলাদেশ দলে নেয়া হয়। কিন্তু কয়েকদিন পরই সাব্বির রহমান সুস্থ হয়ে যাবার কথা ঘোষণা করা হয়।
দৌলতপুর জুট মিলস লিমিটেড
দৌলতপুর জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যে অন্যতম প্রধান পাটকল।
ইতিহাস
এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। অব্যাহত লোকসানের কারণে প্রতিষ্ঠানটিকে বেসরকারিকরণ করা হলেও মামলার কারণে হস্তান্তর জটিলতায় ২০০২ সালে এটিকে বন্ধ ঘোষণা করা হয়; পরবর্তীতে ২০১২-১৩ অর্থবছরে পুনরায় মিলটি চালু করা হয় সরকারের তত্ত্বাবধানে।
অবকাঠামো
তুলনামূলকভাবে ছোট আকৃতির এই মিলটি ২২.৫৯ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬০০ জন কর্মী নিয়োজিত রয়েছে।
উৎপাদন ক্ষমতা
এই মিলে রয়েছে ২৫০টি তাঁত।
বাণিজ্য
২০১২-১৩ অর্থ বছরে এই প্রতিষ্ঠানটি হতে ৫ কোটি ৬৫ লক্ষ টাকা মূল্যের ৬৭১.৭০ মেট্রিক টন পাটজাতপন্য, ২০১৩-১৪ অর্থ বছরে ২ কোটি ৭৩ লক্ষ টাকা মূল্যের ৩২০.৭৬ মেট্রিক টন পাটজাতপন্য ও ২০১৪-১৫ অর্থ বছরে ১ কোটি ৭০ লক্ষ টাকা মূল্যের ২২৪.৭৬ মেট্রিক টন পাটজাতপন্য রপ্তানি করা হয়।
সলোমনের মন্দির
শলোমনের মন্দির, যা প্রথম মন্দির নামেও পরিচিত (בֵּית-הַמִּקְדָּשׁ הָרִאשׁוֹן; 'গর্ভগৃহের প্রথম ঘর'), হল হিব্রু বাইবেল অনুযায়ী জেরুসালেমের প্রথম মন্দির। এটি শলোমনের শাসনামলে ইস্রায়েল যুক্তরাজ্যে নির্মিত হয়েছিল। এটি সম্পূর্ণরূপে নির্মিত হয়েছিল । এটি ৫৮৭/৫৮৬ খ্রিস্টপূর্বাব্দে নব্য-ব্যাবিলনীয় সাম্রাজ্যের দ্বিতীয় ব্যাবিলনীয় রাজা দ্বিতীয় নেবুচাদনেজার ধ্বংস করে। তার আগ পর্যন্ত এটি প্রায় চার শতাব্দী ধরে টিকে ছিলো, দ্বিতীয় নেবুচাদনেজার পরবর্তীকালে যিহূদা রাজ্যের পতন ও যিহূদাকে ব্যাবিলন সাম্রাজ্যে অন্তর্ভুক্ত করে। এরপর তিনি ইহুদিদেরকে ব্যাবিলনে নির্বাসিত করেন। ব্যাবিলনীয় প্রদেশ হিসেবে মন্দিরের ধ্বংস ও ব্যাবিলনীয় নির্বাসনকে বাইবেলের ভবিষ্যদ্বাণীর পরিপূর্ণতা হিসাবে দেখা হয়েছিল। ফলে এটি ইহুদি ধর্মবিশ্বাসকে শক্তিশালী করে। ঘটনাটি ইস্রায়েলীয়দের ইহুদি ধর্মের বহু-ঈশ্বরবাদী বা একতাবাদী বিশ্বাস থেকে বিকশিত একেশ্বরবাদী ধর্মগুলোতে আনতে শুরু করেছিল।
ইহুদি ধর্মের হিব্রু বাইবেল (বা খ্রিস্টধর্মের পুরনো নিয়ম) শলোমনের পিতা দায়ূদের বারোটি ইস্রায়েলীয় বংশকে একত্রিত করা, জেরুসালেম জয় ও ইস্রায়েলীয়দের কেন্দ্রীয় শিল্পকর্ম চুক্তিসিন্দুক শহরে নিয়ে আসাকে বর্ণনা করে। পরবর্তীকালে দায়ূদ ভবিষ্যতের মন্দিরের স্থান হিসাবে জেরুসালেমের মোরিয়া পর্বতকে বেছে নেন, মন্দিরটিতে তিনি সিন্দুকটি রাখার পরিকল্পনা করেন; তবে ঈশ্বর তাকে এটি নির্মাণ করতে নিষেধ করেছিলেন কারণ তিনি "অনেক রক্তপাত" করেছিলেন। প্রথম মন্দিরটি তার পুত্র শলোমনের অধীনে নির্মিত হয়েছিল। শলোমন প্রাচীন ইস্রায়েলে জনসাধারণের কাছে একজন উচ্চাভিলাষী নির্মাতা হয়ে উঠেছিলেন। তিনি সিন্দুকটিকে পবিত্রদের মাঝে পবিত্রতম স্থানে স্থাপন করেছিলেন। এটি ছিলো একটি জানালাবিহীন অভ্যন্তরীণ কক্ষ এবং তথা মন্দিরের সবচেয়ে পবিত্র এলাকায় — যেখানে ঈশ্বরের উপস্থিতি বিশ্রাম নিতো; পবিত্রদের মাঝে পবিত্রতম স্থানে প্রবেশের উপর ব্যাপকভাবে নিষেধাজ্ঞা জারি করা হয়েছিল। এখানে শুধুমাত্র ইস্রায়েলের মহাযাজক বছরে একবার ইয়োম কিপ্পুরে অভয়ারণ্যে বলির মেষের রক্ত নিয়ে প্রবেশ করতেন ও ধূপ জ্বালাতেন।
বাইবেল অনুযায়ী মন্দিরটি কেবল উপাসনার জন্য একটি ধর্মীয় ভবন ছিলো না, এটি ইস্রায়েলীয়দের সমাবেশের স্থান হিসাবেও ব্যবহৃত হতো। ব্যাবিলনের যিহূদা বিজয়ের পর ইহুদিরা নির্বাসিত হয়। তারা শেষ পর্যন্ত ব্যাবিলনের পতনের পর হাখমানেশি সাম্রাজ্যের রাজা মহান কুরুশের একটি ঘোষণার মাধ্যমে ফিরে আসার অনুমতি পায়। পারস্যের প্রাদেশিক শাসনের অধীনে যিহূদায় ফিরে আসা ইহুদি জনগোষ্ঠী জেরুসালেমে মন্দিরটি পুনর্নির্মাণ করে, যা দ্বিতীয় মন্দির নামে পরিচিত; পুনঃনির্মিত মন্দিরে আর সিন্দুক রাখা হয়নি, কারণ এটি উধাও হয়ে গিয়েছিল।
বেশিরভাগ পণ্ডিতরা আজ একমত যে নেবুচাদনেজার দ্বিতীয় জেরুসালেম অবরোধের সময় হারাম আল-শরিফে একটি মন্দির বিদ্যমান ছিল। যাইহোক এর নির্মাণ তারিখ ও এর নির্মাতার পরিচয় নিয়ে বিতর্ক রয়েছে। রাজাবলিতে ইস্রায়েলীয় রাজা শলোমনের দ্বারা খ্রিস্টপূর্ব ১০ম শতাব্দীতে তৈরি হওয়া একটি মন্দির নির্মাণের বিশদ বিবরণ রয়েছে, যা পূর্ববর্তী প্রজন্মের পণ্ডিতরা সঠিক হিসাবে গ্রহণ করেছিলেন। ১৯৮০ এর দশক থেকে বাইবেলের পাঠ্য ও প্রত্নতাত্ত্বিক নথির প্রতি সন্দেহজনক দৃষ্টিভঙ্গি কিছু পণ্ডিতদের এই সন্দেহের দিকে পরিচালিত করেছিল যে খ্রিস্টপূর্ব দশম শতাব্দীতে জেরুসালেমে আদৌ কোনো মন্দির নির্মিত হয়েছিল কিনা। শলোমনের মন্দিরের অস্তিত্বের কোনো প্রমাণ পাওয়া যায়নি ও বাইবেল-বহির্ভূত বিবরণে এর উল্লেখ নেই। তবে স্থানটির চরম রাজনৈতিক সংবেদনশীলতার কারণে হারাম আল-শরিফে কোনো প্রকৃত প্রত্নতাত্ত্বিক খনন করা হয়নি। কিছু পণ্ডিত বিশ্বাস করেন যে ৬০০ খ্রিস্টপূর্বাব্দে লিখিত মৃৎশিল্পের একটি শিলালিপি অস্ট্রাকন ১৮ জেরুসালেম মন্দিরের উল্লেখ করে। যদি তাই হয়, তবে এটি হবে মন্দিরের একমাত্র অনুমোদিত বাইবেল-বহির্ভূত প্রমাণ।
গত দশকে আধুনিক ইসরায়েলের দুটি প্রাচীন ইস্রায়েলীয় স্থান থেকে নতুন করে অনুসন্ধানের মাধ্যমে মন্দিরের ব্যাপারে ধারণার চিত্রটি পরিবর্তিত হয়েছে: খিরবেত কিয়াফা থেকে খ্রিস্টপূর্ব ১০ম শতাব্দীর একটি মন্দিরের মডেল ও পশ্চিম জেরুসালেমের উপকণ্ঠে মোতজাতে পাওয়া একটি প্রকৃত মন্দির যেটি খ্রিস্টপূর্ব ৯ম শতাব্দী সময়ের। উভয় প্রমাণই শলোমনের মন্দিরের সাথে সাদৃশ্য বহন করে যেমনটি বাইবেলে বর্ণিত হয়েছে।
অবস্থান
বাইবেল অনুযায়ী শলোমনের মন্দির জেরুসালেমের মোরিয়া পর্বতে নির্মিত হয়েছিল, যেখানে ঈশ্বরের একজন দেবদূত দায়ূদের কাছে উপস্থিত হয় । জায়গাটি মূলত একটি মাড়াইয়ের ভূমি ছিল যা দায়ূদ অরৌণা নামক জেবুসীয় ব্যক্তির কাছ থেকে কিনেছিলেন ।
মন্দিরের সঠিক অবস্থানটি অজানা। এটি পাহাড়ের উপরে অবস্থিত বলে মনে করা হয় যা ১ম শতাব্দীর দ্বিতীয় মন্দির এবং বর্তমান হারাম আল-শরিফের স্থান নিয়ে গঠিত। বর্তমানে সেখানে কুব্বাত আস-সাখরা অবস্থিত। থাম্ব| শলোমনের রাজত্বকালে (খ্রিস্টপূর্ব ১০ম শতাব্দী) জেরুজালেমের আধুনিক পুনর্গঠন। খ্রিস্টপূর্ব ১ম শতাব্দীতে রাজা হেরোডের সম্প্রসারণের আগে আসল মোরিয় পর্বতে দাঁড়িয়ে থাকা মন্দিরটি।
নির্মাণ
১ রাজাবলির মতে মন্দিরের ভিত্তিপ্রস্তর স্থাপন করা হয় শলোমনের রাজত্বের চতুর্থ বছরের দ্বিতীয় মাস জিভে ও নির্মাণকাজ শেষ হয় শলোমনের একাদশ বছরের অষ্টম মাস বুলে, এটি নির্মাণে প্রায় সাত বছর সময় লাগে।
খ্রিস্টাব্দের ১ম শতাব্দীর ঐতিহাসিক ফ্লাভিয়াস জোসেফাসের মতে, "শলোমন তার রাজত্বের চতুর্থ বছরের দ্বিতীয় মাসে তথা যাকে ম্যাসেডোনীয়দের আর্টেমিসিয়াস বা হিব্রু ইয়ার মাসে, মিশর থেকে নির্বাসনের পাঁচশত নিরানব্বই বছর পরে মন্দিরটি নির্মাণ শুরু করেছিলেন। কিন্তু আব্রাহামের মেসোপটেমিয়া থেকে কেনানে আসার এক হাজার বিশ বছর পরে ও প্লাবনের পর এক হাজার চারশত চল্লিশ বছর পরে; এবং সৃষ্টি করা প্রথম মানুষ আদম থেকে, শলোমন মন্দির নির্মাণ না করা পর্যন্ত, তিন হাজার একশত দুই বছরের পার্থক্য ছিল।"
অ্যাপিয়নের বিরুদ্ধে বইতে, জোসেফাস উল্লেখ করেছেন যে টায়ারের ফিনিশীয় শহর-রাজ্যের ইতিহাস অনুযায়ী শলোমনের মন্দিরটি টায়ারের প্রথম হিরামে ১২তম বছরে এবং টাইরীয়রা কার্থেজ প্রতিষ্ঠার ১৪৩ বছর ৮ মাস আগে নির্মিত হয়েছিল। কার্থেজের ভিত্তি তারিখ সাধারণত ৮১৭ খ্রিস্টপূর্বাব্দ, এইভাবে জোসেফাসের মতে মন্দির নির্মাণের তারিখ প্রায় ৯৫৮/৯ খ্রিস্টপূর্ব তারিখে হওয়া উচিত, যা শলোমনের রাজত্বকালের প্রচলিত তারিখ ৯৭০-৯৩১ খ্রিস্টপূর্বাব্দের মধ্যে রয়েছে।
হিব্রু বাইবেল উল্লেখ করে যে টাইরীয়রা মন্দির নির্মাণে অগ্রণী ভূমিকা পালন করেছিল। শমূয়েলের দ্বিতীয় বইয়ে উল্লেখ করা হয়েছে যে কীভাবে দায়ূদ ও হিরাম একটি জোট গঠন করেছিলেন। শলোমন দায়ূদের স্থলাভিষিক্ত হওয়ার পর এই বন্ধুত্ব অব্যাহত থাকে এবং দুজন একে অপরকে ভাই বলে উল্লেখ করেন। হিরাম কীভাবে শলোমনকে মন্দির নির্মাণে সাহায্য করেছিলেন তার একটি সাহিত্যিক বিবরণ ১ রাজাবলি (অধ্যায় ৫-৯) ও ২ বংশাবলি (অধ্যায় ২-৭) দুটিতে দেওয়া হয়েছে। হিরাম মন্দির নির্মাণের জন্য তাকে দেবদারু ও সাইপ্রেস গাছ সরবরাহ করার জন্য শলোমনের অনুরোধে সম্মত হন। তিনি শলোমনকে বলেন যে তিনি গাছগুলো সমুদ্রপথে পাঠাবেন: "আমি সেগুলো ভেলা বানিয়ে সমুদ্রের ধারে আপনার নির্দেশিত জায়গায় যেতে দেব। তোমার কাছে নিয়ে যাওয়ার জন্য আমি ওগুলো সেখানে ভেঙ্গে দেব।" বিনিময়ে শলোমন তাকে গম এবং তেল পাঠান। শলোমন টাইরি থেকে হিরাম (অথবা হুরাম-আবি) নামে একজন দক্ষ কারিগরকেও নিয়ে আসেন, যে মন্দিরের নির্মাণ তদারকি করেছিল। গেবাল (বাইব্লোস) থেকে পাথর প্রস্তুতকারক এসে মন্দিরের জন্য পাথর কেটেছিলো।
মন্দির ও প্রাসাদ (অতিরিক্ত ১৩ বছর সময় লাগে) সম্পূর্ণ হওয়ার পরে শলোমন হিরামের কাছে শোধ হিসাবে টায়ারের কাছে উত্তর-পশ্চিম গালীলের বিশটি শহর হস্তান্তর করেন। যাইহোক হিরাম এই উপহারে সন্তুষ্ট ছিলেন না, তিনি জিজ্ঞাসা করেন "ভাই, আপনি আমাকে এগুলো কি শহর দিয়েছেন?" হিরাম তখন তাদের "কাবুলের দেশ" বলে ডাকতেন এবং ১ রাজাবলি ৯-এ লেখক বলেছেন যে সেগুলো "আজ পর্যন্ত" এই নামেই ডাকা হত। তবে শলোমনের সাথে হিরাম বন্ধুত্বপূর্ণ শর্তে থাকে।
বংশাবলির দ্বিতীয় পুস্তকটি ১ রাজাবলির বর্ণনায় দেওয়া হয়নি এমন নির্মাণের কিছু বিবরণ প্রকাশ করে। এটি বলে যে ভেলা হিসাবে পাঠানো গাছগুলো ভূমধ্যসাগরীয় উপকূলে জোপ্পা শহরে পাঠানো হয়েছিল এবং সরবরাহকৃত কাঠের বিনিময়ে শলোমন গম ও তেল ছাড়াও, হিরামের কাছে মদ প্রেরণ করেন।
চুক্তির সিন্দুক স্থানান্তর
ও অনুযায়ী বছরের সপ্তম মাসে, তাঁবুর উৎসবে, পুরোহিত ও লেবীয়রা দায়ূদ নগর থেকে চুক্তিসিন্দুক নিয়ে আসে এবং এটিকে মন্দিরের পবিত্রদের মাঝে পবিত্রতম কক্ষে স্থাপন করে।
উৎসর্গ
ও মন্দিরের উৎসর্গের ঘটনাগুলো স্মরণ করে। সিন্দুক রাখার পর পুরোহিতরা যখন পবিত্রদের মাঝে পবিত্রতম স্থান থেকে বেরিয়ে আসে তখন মন্দিরটি একটি অপ্রতিরোধ্য মেঘে পূর্ণ হয়ে যেতো যা উৎসর্গের অনুষ্ঠানকে বাধাগ্রস্ত করেছিলো, "কারণ প্রভুর মহিমা প্রভুর ঘরকে [এমনভাবে] পূর্ণ করেছিল যে পুরোহিতরা পরিচর্যা করতে দাঁড়াতে পারেনি" (১ রাজাবলি ৮:১০–১১; ২ বংশাবলি ৫:১৩, ১৪)। শলোমন মেঘকে ব্যাখ্যা করেছিলেন "[প্রমাণ হিসেবে] যে তার ধর্মীয় কর্ম গৃহীত হয়েছে": "'হে প্রভু পরমেশ্বর, তুমিই গগনমণ্ডলে সূর্যকে স্থাপন করেছ, তবু তুমি চেয়েছ মেঘাবৃত অন্ধকারেই থাকতে গীত তাই আমি তোমার জন্য সুমহান এক মন্দির করেছি রচনা! এখানেই বাস কর তুমি চিরদিন চিরকাল।'"
ইঙ্গিতটি -এও দেওয়া হয়েছে: "প্রভু পরমেশ্বর মোশিকে বললেন, তুমি তোমার ভাই হারোণকে বল, সে যেন পর্দার অন্তরালে মহাপবিত্র স্থানে চুক্তি সিন্দুকের উপরে স্থিত আবরণের সম্মুখে সব সময়ে না যায়, তাহলে সে মারা যাবে। কারণ সেই আবরণের উপরে মেঘের মধ্য থেকে আমি দর্শন দেব।"
পুলপিট ভাষ্য উল্লেখ করে যে "শলোমনের কাছে এইভাবে প্রতিটি ক্ষেত্রে ঈশ্বরের উপস্থিতিকে ঘন অন্ধকার মেঘের সাথে সংযুক্ত করার জন্য সনদ ছিল"। থাম্ব|331x331পিক্সেল|রাজা শলোমন জেরুসালেমের মন্দির উৎসর্গ করছেন। জেমস টিসট বা তার অনুগামীর আঁকা, আনু. ১৮৯৬-১৯০২ শলোমন তখন ইস্রায়েলের সমগ্র সমাবেশকে প্রার্থনায় নেতৃত্ব দেন, উল্লেখ্য যে মন্দিরের নির্মাণটি দায়ূদের কাছে ঈশ্বরের প্রতিশ্রুতির পরিপূর্ণতাকে প্রতিনিধিত্ব করে, মন্দিরটিকে ইস্রায়েলের লোকেদের জন্য ও ইস্রায়েলে বসবাসকারী বিদেশীদের জন্য প্রার্থনা ও পুনর্মিলনের স্থান হিসাবে উৎসর্গ করা করেছিল এবং স্বর্গে বসবাসকারী ঈশ্বরকে সত্যিই একটি ভবনের মধ্যে ধারণ করা যায় না, এই হেঁয়ালিকে সবার নিকট দৃষ্টিগোচর করে। উৎসর্গটি বাদ্যযন্ত্র উদযাপনের মাধ্যমে সমাপ্ত হয়েছিল এবং বলা হয়েছিল যে "বাইশ হাজার ষাঁড় ও এক লক্ষ বিশ হাজার ভেড়া" এই উৎসর্গে অন্তর্ভুক্ত ছিল। এই বলিগুলো মন্দিরের বাইরে, "প্রভুর ঘরের সামনের প্রাঙ্গণের মাঝখানে" দেওয়া হয়েছিল, কারণ মন্দিরের ভিতরের বেদীটি যে দিন তৈরি করা হয়েছিলো, তার বিস্তৃত স্থান সত্ত্বেও, নৈবেদ্য কাজের জন্য যথেষ্ট বড় ছিল না। উদযাপনটি আট দিন যাবত স্থায়ী ছিল ও "হামাথের প্রবেশদ্বার থেকে মিশরের নদী পর্যন্ত খুব বড় সমাবেশে মানুষ [একত্রিত]" অংশগ্রহণ করেছিল। লোকেদের "তাদের বাড়িতে পাঠানো দেওয়ার" পূর্বে তাঁবু পরবর্তী উৎসব সমগ্র উদযাপনকে ১৪ দিন পর্যন্ত বৃদ্ধি করা হয়।
উৎসর্গের পরে শলোমন স্বপ্নে শুনতে পান যে ঈশ্বর তাঁর প্রার্থনা শুনেছেন ও ঈশ্বর ইস্রায়েলের লোকেদের প্রার্থনা শুনতে থাকবেন যদি তারা চারটি উপায় অবলম্বন করে, যার মাধ্যমে তারা ঈশ্বরকে তাদের জন্য নিজ কর্মে আগ্রহী করে তুলতে পারে: নম্রতা, প্রার্থনা, তাঁর মুখাপেক্ষীতা, এবং দুষ্ট উপায় থেকে দূরে থাকা। বিপরীতভাবে যদি তারা দূরে সরে যায় ও ঈশ্বরের আদেশ ত্যাগ করে এবং অন্যান্য দেবতাদের উপাসনা করে, তাহলে ঈশ্বর মন্দিরটি পরিত্যাগ করবেন: "এই ঘরটি যা আমি আমার নামের জন্য পবিত্র করেছি, আমি আমার দৃষ্টি থেকে দূরে সরিয়ে দেব"।
লুণ্ঠন
বাইবেলের বর্ণনা অনুযায়ী শলোমনের মন্দির বেশ কয়েকবার লুণ্ঠিত হয়েছিল। রহবিয়ামের রাজত্বের পঞ্চম বছরে (সাধারণত ৯২৬ খ্রিস্টপূর্বাব্দে) মিশরীয় ফারাও শিশক (ইতিবাচকভাবে প্রথম শোশেঙ্ক হিসেবে চিহ্নিত) মন্দির ও রাজার বাড়ির ধন-সম্পদ সেইসাথে শলোমনের তৈরি সোনার ঢালগুলো নিয়ে যায়; রহবিয়াম সেগুলোকে পিতলের ঢাল দ্বারা প্রতিস্থাপিত করে । এক শতাব্দী পরে ইস্রায়েলের উত্তর রাজ্যের রাজা যিহোয়াশ জেরুসালেমের দিকে অগ্রসর হয়ে প্রাচীরের একটি অংশ ভেঙে দেন এবং মন্দির ও প্রাসাদের ধন-সম্পদ নিয়ে যান । পরে যখন যিহূদার আহস আরাম-দামাস্কাসের রেৎসিন ও ইস্রায়েলের পেকাহের হাতে পরাজয়ের হুমকি পেয়েছিলেন তখন তিনি সাহায্যের জন্য রাজা চতুর্থ তিগলাৎ পিলেশরের কাছে যান। তাকে রাজি করানোর জন্য তিনি "ইয়াহওয়েজের গৃহের ও রাজার বাড়ির ধনভান্ডারের রূপা ও সোনা নিয়েছিলেন এবং অ্যাসিরিয়ার রাজার কাছে উপহারের জন্য পাঠিয়েছিলেন" । অন্য একটি জটিল সন্ধিক্ষণে হিষ্কিয় মন্দিরের দরজা এবং দরজার চৌকাঠ থেকে সোনা কেটে ফেলেছিলেন যা তিনি নিজেই আবৃত করেছিলেন ও এগুলো রাজা সেনাখেরিবকে দিয়েছিলেন ।
যোয়াশের পুনরুদ্ধার
ও স্মরণ করে যে রাজা যোয়াশ ও মন্দিরের পুরোহিতগণ জনপ্রিয় অনুদানের অর্থের মাধ্যমে একটি পুনর্গঠন প্রকল্প চালু করে। মন্দিরটিকে তার আসল অবস্থায় পুনরুদ্ধার করে আরও মজবুত করা হয়।
ব্যাবিলনীয়দের দ্বারা ধ্বংস
বাম|থাম্ব| কলদীয়রা গলিত সাগর ধ্বংস করে, জেমস টিসোটের চিত্রকর্ম, আনু. ১৯০০ বাইবেল অনুযায়ী যিহোয়াখিনের সংক্ষিপ্ত রাজত্বকালে যখন ব্যাবিলনীয়রা ৫৯৮ খ্রিস্টপূর্বে জেরুসালেম আক্রমণ করেছিল তখন নব্য-ব্যাবিলনীয় সাম্রাজ্যের রাজা দ্বিতীয় নেবুচাদনেজার দ্বারা মন্দিরটি লুণ্ঠন করা হয়েছিল।
এর এক দশক পরে নেবুচাদনেজার আবার জেরুসালেম ঘেরাও করে ও ৩০ মাস পরে অবশেষে ৫৮৭/৬ খ্রিস্টপূর্বাব্দে শহরের প্রাচীর ভেঙ্গে ফেলে। শেষ পর্যন্ত ৫৮৬/৭ খ্রিস্টপূর্বাব্দে এই শহরটি তার সেনাবাহিনীর হাতে চলে আসে। এক মাস পরে নেবুচাদনেজারের প্রহরীর কমান্ডার নেবুজারাদানকে শহরটিকে পুড়িয়ে ফেলা এবং ধ্বংস করার জন্য পাঠানো হয়। বাইবেল অনুযায়ী "সে ইয়াহওয়েহের মন্দির, রাজপ্রাসাদ ও জেরুসালেমের সমস্ত বাড়িতে আগুন লাগিয়ে দিয়েছিলো" । লুণ্ঠনযোগ্য সমস্ত কিছু তখন সরিয়ে নিয়ে ব্যাবিলনে নিয়ে যাওয়া হয়েছিল ।
ইহুদি বিবরণ বলে যে মন্দিরটি তিশা ব'আভ তথা আভ (হিব্রু বর্ষপঞ্জি) মাসের ৯ম দিনে, দ্বিতীয় মন্দির ধ্বংসের একই তারিখে ধ্বংস হয়েছিল। রাব্বাইনীয় সূত্রগুলো বলে যে প্রথম মন্দিরটি ৪১০ বছর ধরে দাঁড়িয়েছিল ও দ্বিতীয় শতাব্দীর সেদের ওলাম রাব্বাহের উপর ভিত্তি করে ধর্মনিরপেক্ষ অনুমানের চেয়ে ১৬৫ বছর পরে ৮৩২ খ্রিস্টপূর্বাব্দে সৃষ্টি ও ৪২২ খ্রিস্টপূর্বাব্দে (৩৩৩৮ সৃষ্টাব্দ) ধ্বংস হয়েছিল।  ইহুদি ঐতিহাসিক জোসেফাস বলেছেন; "মন্দিরটি নির্মিত হওয়ার চারশত সত্তর বছর ছয় মাস এবং দশ দিন পরে পুড়িয়ে দেওয়া হয়েছিল।"
শলোমন্রর মন্দির পরবর্তীতে ৫১৬ খ্রিস্টপূর্বাব্দে দ্বিতীয় মন্দিরের মাধ্যমে প্রতিস্থাপিত হয়।
উপাসনা
ডান|থাম্ব|152x152পিক্সেল|রাজা যোশিয়ের আমল পর্যন্ত আশেরার উপাসনা করা হতো সংযুক্ত রাজতন্ত্রের সময় মন্দিরটি ইস্রায়েলের ঈশ্বর ইয়াহওয়েহ্কে উৎসর্গ করা হতো। রাজা মনঃশেহের রাজত্ব থেকে রাজা যোশিয় পর্যন্ত সেখানে বাআল ও "স্বর্গীয় বাহিনীদেরও" উপাসনা করা হত।
রাজা যোশিয়ের সংস্কারের আগ পর্যন্ত সেখানে দেবী আশেরার একটি মূর্তিও ছিল ও পুরোহিতরা তার জন্য ধর্মানুষ্ঠানের বস্ত্র বুনতো । পাশে মন্দিরের পতিতাদের জন্য একটি ঘর ছিল  যারা মন্দিরে পবিত্র গণিকাবৃত্তি করত। পতিতাদের মধ্যে পুরুষ ও মহিলা উভয়ই অন্তর্ভুক্ত ছিল নাকি শুধু পুরুষ পতিতা ছিল তা স্পষ্ট নয়।
বাইবেলের অধিকাংশ পণ্ডিতদের মতে, আশেরা ছিলেন ইয়াহওয়েহের সহধর্মিণী ও তার পাশাপাশি আশেরার উপাসনা করা হতো। এটি একটি উল্লেখযোগ্য সংখ্যালঘু সম্প্রদায়ের দ্বারা বিতর্কিত, যারা মনে করেন যে মন্দিরের আশেরাটি একটি মূর্তি নয় বরং একটি কাঠের খুঁটি ছিল। যদিও মূলত দেবীর প্রতীক আশেরাহকে ইয়াহওয়েহের প্রতীক হিসেবে গৃহীত হয়েছে বলে যুক্তি দেওয়া হয়। রিচার্ড এইচ. লোয়ারির মতে ইয়াহওয়েহ ও আশেরা মন্দিরে উপাসনা করা অন্যান্য যিহূদীয় দেবতাদের একটি পরিবারের নেতৃত্বে ছিল।
মন্দিরটিতে একটি সূর্যের রথ ছিল ও যিহিষ্কেলের মন্দির উপাসকদের পূর্ব দিকে মুখ করে সূর্যের দিকে প্রণাম করার একটি দর্শন বর্ণনা করেছেন । কিছু বাইবেল পণ্ডিত যেমন মার্গারেট বার্কার বলেন যে এই সৌর উপাদানগুলো একটি সৌর ধর্মকে নির্দেশ করে। তারা ষেদেকের পূর্ববর্তী জেবুসীয় উপাসনা বা সম্ভবত একটি সৌরকৃত ইয়াহওয়েহবাদকে প্রতিফলিত করতে পারে।
তানাখ অনুযায়ী মন্দিরে চুক্তিসিন্দুক রাখা হতো। তানাখ বলে যে সিন্দুকটিতে দশ প্রত্যাদেশ রয়েছে ও শলোমনের মন্দিরে স্থানান্তরিত হওয়ার আগে দায়ূদ দ্বারা কিরিয়াথ ইয়েরিম থেকে জেরুসালেমে স্থানান্তরিত হয়েছিল। পণ্ডিতদের মধ্যে একটি সাধারণ দৃষ্টিভঙ্গি হল যে সিন্দুকটি মূলত ইয়াহওয়েহের পাদদেশ হিসাবে কল্পনা করা হত, যার উপরে তিনি অদৃশ্যভাবে সিংহাসনে বসেন। বাইবেলীয় পণ্ডিত ফ্রান্সেস্কা স্টাভরাকোপোলু বলেছেন যে ইয়াহওয়েকে একটি ধর্মীয় মূর্তি হিসাবে সিন্দুকের উপরে সিংহাসনে বসানো হতো এবং কেবল নির্বাসনের পরেই ইয়াহওয়েহকে অদৃশ্য হিসাবে কল্পনা করা হয়েছিল ও খোদাই করা চিত্রের উপর নিষেধাজ্ঞাটি দশটি প্রত্যাদেশে যুক্ত করা হয়েছিল। অন্যদিকে কিছু বাইবেলীয় পণ্ডিত বিশ্বাস করেন যে সিন্দুকের গল্পটি স্বতন্ত্রভাবে লেখা হয়েছিল তারপর ব্যাবিলনে নির্বাসনের ঠিক আগে মূল বাইবেলের আখ্যানে অন্তর্ভুক্ত করা হয়। বাইবেলীয় পণ্ডিত থমাস রোমার অনুমান করেন যে সিন্দুকটিতে ইয়াহওয়েহ ও আশেরাহের মূর্তি থাকতে পারে এবং সম্ভবত ব্যাবিলনীয় বিজয়ের কিছুক্ষণ আগে পর্যন্ত এটি কিরিয়াথ ইয়েরিমে আরও বেশি সময় থাকতে পারে।
রাজা যোশিয়ের দ্বিবিধানীয় সংস্কারের সময় সূর্য বস্তু ও আশেরার ধর্মীয় বস্তুগুলো মন্দির থেকে সরিয়ে নেওয়া হয়েছিল, তখন পবিত্র পতিতাবৃত্তির অনুশীলন এবং বা'আল ও স্বর্গীয় বাহিনীদের উপাসনা বন্ধ করা হয়েছিল।
বলিদান
কোরবান হল এক ধরনের কোশার পশু বলি, যেমন একটি ষাঁড়, ভেড়া, ছাগল বা একটি ঘুঘু ইত্যাদি শেখিতা (ইহুদি রীতিতে বধ) করা। বলিদানের মধ্যে শস্য, খাবার, দ্রাক্ষাসুরা বা ধূপও থাকতে পারে। বলিদানের মাধ্যমে পাওয়া নৈবেদ্যগুলো প্রায়শই রান্না করা হত ও এর বেশিরভাগই উৎসর্গকারীরা এর খাদ্য খেতো, যার কিছু অংশ কোহেন পুরোহিতদের দেওয়া হত এবং ছোট অংশ জেরুসালেমের মন্দিরের বেদীতে পোড়ানো হত। শুধুমাত্র বিশেষ ক্ষেত্রে সমস্ত নৈবেদ্য শুধুমাত্র ঈশ্বরকে দেওয়া হত, যেমন বলির পাঁঠার ক্ষেত্রে। রাজা যোশিয়ের অধীনে শলোমনের মন্দিরে বলিদান কার্যক্রম কেন্দ্রীভূত করা হয়েছিল ও বলিদানের অন্যান্য স্থানগুলো বিলুপ্ত করা হয়েছিল। অতঃপর মন্দিরটি একটি প্রধান বধ্যভূমি ও জেরুসালেমের অর্থনীতির একটি প্রধান অংশ হয়ে ওঠে।
স্থাপত্য
১ রাজাবলি ও ২ বংশাবলিতে শলোমনের মন্দিরের উল্লেখযোগ্যভাবে বিশদ বিবরণ দেওয়া আছে কিন্তু বিবরণের ভিত্তিতে পুনর্গঠনের প্রচেষ্টায় অনেক অসুবিধার সম্মুখীন হতে হয়েছে। বর্ণনায় বিভিন্ন প্রযুক্তিগত শব্দ রয়েছে যা সময়ের সাথে সাথে তাদের আসল অর্থ হারিয়েছে। প্রত্নতাত্ত্বিক অধ্যয়ন স্থাপত্য বৈশিষ্ট্য, আসবাবপত্র এবং আলংকারিক উদ্দেশ্যগুলির জন্য প্রাচীন নিকট প্রাচ্যের পূর্বের সমসাময়িক প্রমাণাদি প্রদান করেছে। সমসাময়িক ইসরায়েলি প্রত্নতাত্ত্বিক ফিঙ্কেলস্টেইন শলোমনের মন্দিরকে ফিনিশীয় নকশা অনুসারে তৈরি বলে মনে করেন ও এর বর্ণনা ফিনিশীয় মন্দিরগুলি দেখতে যেমন ছিল তার সাথে সঙ্গতিপূর্ণ; অন্যান্যরা এই স্থাপনাকে অ্যান্টিসের মন্দির বলে বর্ণনা করেছেন। ২০১১ সালে জেরুসালেম থেকে ৩০ কিমি (২০ মাইল) দূরের একটি প্রত্নতাত্ত্বিক স্থান খিরবেত কিয়াফাতে ১০২৫-৯৭৫ খ্রিস্টপূর্বাব্দের তিনটি ছোট বহনযোগ্য মন্দির আবিষ্কৃত হয়েছিল, এর সময়কালটির দায়ূদ এবং শলোমনের রাজত্বের বাইবেলের তারিখের মাঝে অন্তর্ভুক্ত রয়েছে। ছোট মাজারগুলোয় বিভিন্ন সজ্জা সহ বাক্সের আকৃতি প্রদান করা হয়েছে যেগুলো চিত্তাকর্ষক স্থাপত্য ও আলংকারিক শৈলী প্রদর্শন করে। খননকারীদের মধ্যে একজন ইসরায়েলি প্রত্নতাত্ত্বিক ইয়োসেফ গারফিঙ্কেল পরামর্শ দিয়েছেন যে এই সংস্কৃতির বস্তুর শৈলী এবং সজ্জার সাথে শলোমনের মন্দিরের কিছু বৈশিষ্ট্যের বাইবেলের বর্ণনার খুব মিল রয়েছে।
প্রত্নতাত্ত্বিকরা শলোমনের মন্দিরের বাইবেলীয় বর্ণনাকে ল্যাংবাউ ভবন হিসাবে শ্রেণীবদ্ধ করেছেন। অর্থাৎ একটি আয়তক্ষেত্রাকার ভবন যা তার প্রশস্ততার চেয়ে দীর্ঘ। এটি একটি ত্রিপক্ষীয় ভবন হিসাবে শ্রেণীবদ্ধ করা হয়েছে যা তিনটি শাখা নিয়ে গঠিত; উলাম (বারান্দা), হেইকাল (অভয়ারণ্য), এবং দেবির (পবিত্রদের পবিত্রতম স্থান)। এটিকে একটি সরল-অক্ষ মন্দির হিসাবেও শ্রেণীবদ্ধ করা হয়েছে, যার অর্থ হল প্রবেশদ্বার থেকে সবচেয়ে ভিতরের মন্দিরের আকৃতি সরল রেখার মতো। থাম্ব| খিরবেত কিয়াফায় আবিষ্কৃত খ্রিস্টপূর্ব ১০ম শতাব্দীর মন্দিরের মডেলের উপর ভিত্তি করে শলোমনের মন্দিরের প্রস্তাবিত পুনর্নির্মাণ (২০১৩)
বারান্দা
উলাম বা বারান্দায় দুটি ব্রোঞ্জের স্তম্ভ ছিল যেগুলোর নাম যাচিন এবং বোয়াজ। বারান্দাটি একটি বদ্ধ ঘর, এটিতে কোন ছাদযুক্ত প্রবেশপথ বা খোলা উঠান ছিল কিনা তা বাইবেলের বর্ণনা থেকে স্পষ্ট নয়। এইভাবে স্তম্ভগুলো বারান্দায় নির্মিত বা স্থাপনাগত উপাদান ছিল কিনা তা জানা যায়নি। যদি সেগুলো বারান্দায় তৈরি করা হয় তবে এটি নির্দেশ করতে পারে যে নকশাটি প্রাচীন হিট্টাই সাম্রাজ্যের উৎসস্থল সিরিয়া বা এমনকি তুরস্কের অনুরূপ মন্দির দ্বারা প্রভাবিত হয়েছিল। যদিও মন্দিরের বেশিরভাগ পুনর্নির্মাণে স্তম্ভগুলি ভবনের কাঠামোর উপর নির্ভরশীলতা মুক্ত করে নির্মিত হয়েছে, ইয়োসেফ গারফিঙ্কেল এবং ম্যাডেলিন মুমকুওগ্লু সম্ভবত স্তম্ভগুলো বারান্দার উপরে একটি ছাদকে ধরে রাখতো বলে মনে করেন।
অভয়ারণ্য (প্রধান কক্ষ)
থাম্ব|শলোমনের মন্দিরের নকশা, ১৯০৫ সালে প্রকাশিত বারান্দাটি হেইকাল, প্রধান কক্ষ বা অভয়ারণ্যের দিকে নিয়ে যেতো। এটি দৈর্ঘ্যে ৪০ হাত, প্রস্থে ২০ হাত ও উচ্চতায় ৩০ হাত পরিমাপ করা হয়েছিল এবং এতে একটি দীপাধার, একটি টেবিল ও একটি স্বর্ণ আচ্ছাদিত বেদি ছিল যা নৈবেদ্যর জন্য ব্যবহৃত হতো। মূল কক্ষে ঈশ্বরের উদ্দেশ্যে নৈবেদ্য হিসাবে নিবেদিত রুটি রেখে দেওয়া হতো। কক্ষের শেষ প্রান্তে একটি কাঠের দরজা ছিল যা দুটি করুবিম দ্বারা সুরক্ষিত ছিল, এটি পবিত্র পবিত্র স্থানে নিয়ে যেতো।
কক্ষের দেয়ালগুলো সোনা দিয়ে মোড়ানো দেবদারু দিয়ে সারিবদ্ধ ছিল যার উপর করুবিম, পাম গাছ এবং খোলা ফুলের মূর্তি খোদাই করা ছিল । সোনার চেইনগুলো এটিকে পবিত্রদের পবিত্রতম স্থান থেকে আরও পৃথক করেছে। মন্দিরের মেঝে সোনা দিয়ে মোড়ানো ছিল। জলপাই কাঠের দরজার চৌকাঠ দেবদারু গাছের ভাঁজকৃত দরজা সমর্থন করতো। পবিত্রদের মাঝে পবিত্রতমর দরজাগুলো ছিল জলপাই কাঠের। দরজার উভয় সেটে করুবিম, পাম গাছ এবং ফুল খোদাই করা ছিল, সবগুলোই সোনা দিয়ে মোড়ানো ছিল ( এবং নিম্নলিখিত)। এই প্রধান ভবনটি বাইরের বেদীর মাঝখানে ছিল যেখানে বেশিরভাগ বলিদান করা হত এবং ভিতরের শেষ প্রান্তে পবিত্রদের মাঝে পবিত্রতমতে যাওয়ার প্রবেশপথ ছিল, এখানে মূলত চুক্তিসিন্দুক ছিল। প্রধান হেখলে সাত-শাখাযুক্ত মোমবাতি, ধূপের সোনার বেদি এবং নিবেদিত রুটির টেবিল সহ বেশ কয়েকটি পবিত্র ধর্মানুষ্ঠানের বস্তু থাকতো। ১ রাজাবলি ৭:৪৮ অনুযায়ী বেদীর প্রতিটি পাশে পাঁচটি মোমবাতি সমেত এই টেবিলগুলি সোনার ছিল। মোমবাতি-চিমটি, বেসিন, আগুন বহনকারী, অগ্নিপাত্র, এমনকি দরজার কব্জাও ছিল সোনার।
পবিত্রদের মাঝে পবিত্রতম
ডান|থাম্ব|পরিমাপ সহ শলোমনের মন্দিরের নকশা পবিত্রদের মাঝে পবিত্রতম দৈর্ঘ্য, প্রস্থ এবং উচ্চতায় ছিল ২০ হাত। একে "ভেতরের ঘর"ও বলা হয়। এর উচ্চতা এবং মন্দিরের ৩০-হাত উচ্চতার মধ্যে পার্থক্যের জন্য এর স্বাভাবিক ব্যাখ্যা হল যে এর মেঝে অন্যান্য প্রাচীন মন্দিরের উচ্চতার মতো উঁচু ছিল। এটি লেবাননের দেবদারু দিয়ে মেঝে এবং ঘরের ভিতরের দেওয়ালে তক্তা বসানো হয়েছিল এবং এর দেয়াল ও মেঝে ৬০০ ট্যালেন্ট বা প্রায় ২০ মেট্রিক টন সোনা দিয়ে মোড়ানো ছিল। তাতে জলপাই কাঠের দুটি করবিম ছিল, প্রতিটি ১০ হাত উঁচু ও প্রতিটির ১০ হাত বিস্তৃত ডানা ছিল, যাতে তারা পাশাপাশি দাঁড়িয়েছিল, তাই ডানাগুলি উভয় পাশের দেয়ালে স্পর্শ করেছিল এবং ঘরের মাঝখানে মিলিত হয়েছিল। এর ও পবিত্র স্থানের মাঝখানে সোনা দিয়ে মোড়ানো একটি দুই পাতার দরজা ছিল; এছাড়াও ছিল তেখেলেট (নীল), বেগুনি, এবং রক্তলাল ও সূক্ষ্ম পট্টবস্ত্রের একটি ওড়না। এটির কোন জানালা ছিল না এবং এটি ঈশ্বরের "নাম"-এর আবাসস্থল হিসাবে বিবেচিত হত।
পবিত্রদের মাঝে পবিত্রতম কক্ষে সিন্দুকটি গ্রহণ ও রাখার জন্য প্রস্তুত ছিল; এবং যখন মন্দিরটি উৎসর্গ করা হয়েছিল তখন সিন্দুকটি, দশটি প্রত্যাদেশের মূল ফলকগুলি সম্বলিত ছিল যা করুবিমগুলির নীচে স্থাপন করা হয়েছিল।
আশেপাশের কক্ষ
মন্দিরটির চারপাশে দক্ষিণ, পশ্চিম ও উত্তর দিকে কক্ষ তৈরি করা হয়েছিল । এগুলো ভবন একটি অংশ তৈরি করেছিল যা সংরক্ষণ করার কাজের জন্য ব্যবহৃত হত। এগুলো সম্ভবত প্রথমে এক তলা উঁচু ছিল; পরে আরও দুটি তলা যোগ করা হতে পারে।
দরবার
বাইবেল অনুযায়ী মন্দিরটিকে ঘিরে দুটি দরবার ছিল। অভ্যন্তরীণ দরবার (১ রাজাবলি ৬:৩৬), বা পুরোহিতদের দরবার (২ বংশাবলি ৪:৯), যাকে খোদাই করা পাথরের তিনটি স্তুপের একটি প্রাচীর দ্বারা অন্যান্য অংশ থেকে পৃথক করা হয়েছিল, এর উপরে ছিল দারূবৃক্ষ কড়িকাঠ (১ রাজাবলি ৬:৩৬)। এতে পোড়ানো-উৎসর্গের বেদি (২ বংশাবলি ১৫:৮), গলিত সাগরের ভারোত্তোলন-দণ্ড (৪:২-৫, ১০) এবং আরও দশটি জলাশয় (১ রাজাবলি ৭:৩৮, ৩৯) ছিল। মন্দিরের সামনে একটি পিতলের বেদি ছিল (২ রাজাবলি ১৬:১৪), এর আকার ছিল ২০ হাত বর্গক্ষেত্র ও ১০ হাত উঁচু (২ বংশাবলি ৪:১)। মহাদরবার পুরো মন্দিরকে ঘিরে রাখতো (২ বংশাবলি ৪:৯)। এখানেই উপাসনার জন্য মানুষ জড়ো হতো। (যিরমিয় ১৯:১৪; ২৬:২)।
গলিত সাগর
এছাড়াও মন্দিরের বাইরে ১০টি জলাশয় ছিল, যার প্রতিটিতে ছিল "চল্লিশটি স্নানস্থল" (১ রাজাবলি ৭:৩৮), যেখানে সিংহ, করবিম এবং পাম-বৃক্ষের মূর্তি দিয়ে অলংকৃত করা চাকা সহ ব্রোঞ্জের তৈরি বহনযোগ্য বাহকের বিশ্রাম নিত। রাজাবলির লেখক অত্যন্ত আগ্রহের সাথে তাদের পুঙ্খানুপুঙ্খ বিবরণ বর্ণনা করেছেন (১ রাজাবলি ৭:২৭-৩৭)। জোসেফাস ইহুদিদের প্রাচীনত্ব বইতে লিখেছেন যে মন্দিরের পাত্রগুলো সোনায় আচ্ছাদিত অরিচালকাম দিয়ে তৈরি।
প্রত্নতত্ত্ব
অন্যদিকে উইলিয়াম জি. ডেভার যুক্তি দেন যে মন্দিরের বাইবেলীয় বর্ণনাটি নিজেই সেই সময়ের অন্যান্য মন্দিরগুলির সাথে গভীর মিল প্রদর্শন করে (ফিনিশীয়, অ্যাসিরীয় ও পলেষ্টীয়), যা প্রস্তাব করে যে এই ধর্মীয় স্থাপনাটি আসলে খ্রিস্টপূর্ব দশম শতাব্দীতে শলোমন দ্বারা নির্মিত হয়েছিল (যাকে তিনি ইস্রায়েলের একজন প্রকৃত রাজা হিসেবে দেখেন), যদিও বাইবেলীয় বর্ণনাটি নিঃসন্দেহে বাড়বাড়ন্ত। এই মতামতগুলো প্রত্নতাত্ত্বিক অমিহাই মাজার দিয়েছেন, যিনি বাইবেলে মন্দিরের বর্ণনা কীভাবে অতিরঞ্জিত হওয়া সত্ত্বেও খ্রিস্টপূর্ব সহস্রাব্দে পূর্ব-ভূমধ্যসাগরীয় অঞ্চলে ইতিমধ্যেই বিদ্যমান স্থাপত্য বর্ণনার সাথে উল্লেখযোগ্যভাবে সামঞ্জস্যপূর্ণ তা দেখিয়েছেন।
অনিশ্চিত/অসম্ভাব্য সত্যতা
ডান|থাম্ব|শিক্ষকদের জন্য বাইবেল নির্দেশিকায় অন্তর্ভুক্ত প্রথম মন্দিরের পুরানো মডেল (১৯২২)
অন্যান্য সমসাময়িক মন্দির
ইয়াহওয়েহকে উৎসর্গকৃত (এলিফ্যান্টানীয় মন্দির, সম্ভবত আরাদও) তিনটি ইস্রায়েলীয় মন্দিরের প্রত্নতাত্ত্বিক ও লিখিত প্রমাণ রয়েছে যেগুলো হয় সমসাময়িক বা খুব কাছাকাছি সময়ের ইস্রায়েলের দেশে বা মিশরে অবস্থিত। তাদের মধ্যে দুটি জেরুসালেমের মন্দিরের জন্য বাইবেলে দেওয়া একই সাধারণ রূপরেখায় নির্মিত।
ফ্রিম্যাসনরি
ফ্রিম্যাসনরির আচার-অনুষ্ঠানগুলো রাজা শলোমন এবং তার মন্দিরের নির্মাণকে নির্দেশ করে। লজ এবং তাদের সদস্যরা মিলিত হওয়ার স্থান তথা মেসোনীয় ভবনটিকে রাজা শলোমনের মন্দিরের একটি রূপক হিসেবে কখনও কখনও "মন্দির" বলা হয়ে থাকে।
কাব্বালাহ
কাব্বালাহ শলোমনের মন্দিরের নকশাকে আধিভৌতিক জগতের প্রতিনিধি হিসাবে ও জীবনের গাছের সেফিরাতের মাধ্যমে স্রষ্টার অবতরণকারী আলোক হিসেবে দেখে। বাহির, অভ্যন্তরীণ ও পুরোহিতের আদালতের স্তরগুলো কাব্বালার তিনটি নিম্ন বিশ্বের প্রতিনিধিত্ব করে। মন্দিরের প্রবেশদ্বারে বোয়াজ ও জাচিন স্তম্ভগুলি আতজুলিথের জগতের সক্রিয় ও নিষ্ক্রিয় উপাদানগুলির প্রতিনিধিত্ব করে৷ মূল মেনোরাহ এবং এর সাতটি শাখা জীবন বৃক্ষের সাতটি নিম্ন সেফিরাতকে প্রতিনিধিত্ব করে। পবিত্রদের মাঝে পবিত্রতমের ঘোমটা ও মন্দিরের অভ্যন্তরীণ অংশ জীবনের গাছের উপর পাতালের পর্দার প্রতিনিধিত্ব করে, যার পিছনে সাকিনাহ বা ঐশ্বরিক উপস্থিতি ঘুরতে থাকে।
ইসলাম
জেরুসালেমের মন্দিরটি কুরআনের সূরা আল-ইসরার ৬ নং আয়াতে "(আমরা আপনার শত্রুদের) ... আপনার বাসস্থানে প্রবেশ করার অনুমতি দিয়েছি" উল্লেখ করা হয়েছে; মুহাম্মাদ আল-তাহির ইবনে আশুরদের মতো কুরআনের ভাষ্যকারগণ অনুমান করেন যে এই আয়াতটি বিশেষভাবে শলোমনের মন্দিরকে নির্দেশ করেছে। থাম্ব|১৬শ শতাব্দীর ফরাসি পণ্ডিত ফ্রাঁসোয়া ভ্যাটেবল দ্বারা [[জেরুসালেম|জেরুসালেমে শলোমনের মন্দিরের চিত্র]]
স্থাপত্য
মন্দিরের বাইবেলীয় বর্ণনা আধুনিক প্রতিরূপকে অনুপ্রাণিত করেছে ও বিশ্বজুড়ে পরবর্তী কাঠামোকে প্রভাবিত করে। এল এস্কওরিয়াল, ১৬শ শতাব্দীতে নির্মিত স্পেনীয় রাজার একটি ঐতিহাসিক বাসভবন শলোমনের মন্দিরের বর্ণনার উপর ভিত্তি করে তৈরিকৃত একটি পরিকল্পনা থেকে নির্মিত হয়েছিল।
মন্দিরের একই স্থাপত্য বিন্যাস উপাসনালয়গুলিতে গৃহীত হয়েছিল যার ফলে হেখাল সেফারদি ব্যবহারে আশকেনাজি তোরাহ সিন্দুকে প্রয়োগ করা হয়েছিল, যা নেভের সমতুল্য।
জনপ্রিয় সংস্কৃতি
শলোমনের মন্দির সলোমন অ্যান্ড শেবা (১৯৫৯) এবং কিং সলোমন'স মাইনস (১৮৮৫) উপন্যাসে প্রদর্শিত হয়। এটি ভিডিও গেম অ্যাসাসিনস ক্রিডেও প্রদর্শিত হয় যেখানে প্রধান চরিত্র আলতাইর ইবনে-লা'আহাদ রবার্ট ডি সাবলের সাথে কাজ করে। এটি অ্যাসাসিনস ক্রিড ইউনিট (২০১৪) ভিডিও গেমেও দেখা যায় যেখানে নাইট টেম্পলার জ্যাক ডি মোলেকে পুড়িয়ে মারা হয়।
তুলসী মুন্ডা
তুলসী মুন্ডা নিজে নিরক্ষর এবং তাঁর কোন প্রথাগত শিক্ষা নেই । তিনি আদিবাসীদের মুন্ডা নৃগোষ্ঠীর অন্তর্ভুক্ত; মুন্ডা শব্দটি দক্ষিণ এশিয়ার মূল ভূখণ্ডের আদিবাসীদের পরিচয়জ্ঞাপক শব্দ।
তুলসী দেবীকে স্থানীয় মানুষজন ভালোবেসে 'তুলসী আপা' (তুলসী দিদি) বলে ডাকেন।
প্রাথমিক জীবন
তুলসী মুন্ডার জন্ম ১৯৪৭ সালের ১৫ই জুলাই ওড়িশা র কেওনঝর জেলার ক্যানশি গ্রামে । কেওনঝড় ওড়িশা র অর্থনৈতিকভাবে অনুন্নত জেলার অন্যতম। ছোটবেলায় তুলসীদেবীর পড়াশোনার আগ্রহ থাকলেও সেই সময় মেয়েদের, বিশেষত দরিদ্র পরিবারের কন্যাশিশুদের শিক্ষিত করার ধারণাটি মূলত সামাজিকভাবে অপ্রচলিত ছিল । ১২ বছর বয়সে তাঁকে তাঁর দিদির বাড়ি থাকতে পাঠিয়ে দেওয়া হয় এবং সেখানেই তিনি শিশুশ্রমিক রূপে খনিতে কাজ করতে থাকেন।
সামাজিক সচেতনতা সংক্রান্ত কর্মজীবন
১৯৬১ সালে তুলসী মুন্ডার সাথে দেখা হয়েছিল সমাজ সংস্কারক রমাদেবী চৌধুরী, নির্মলা দেশপাণ্ডে এবং মালতী চৌধুরি র সাথে যাঁরা মহিলাদের শিক্ষার পক্ষে ছিলেন। তুলসীও তাঁদের সাথে দেশের বিভিন্ন স্থানে তাঁদের প্রকল্পে যোগ দিয়েছিলেন । ১৯৬৩ সালে ভূদান আন্দোলনে র সময় আচার্য বিনোবা ভাবে ওড়িশা সফরে এলে, তুলসী মুন্ডা তাঁর সাথেও দেখা করেছিলেন । তাঁর সমাজসেবা প্রশিক্ষণ এবং সমাজ সংস্কারকদের দিকনির্দেশনা তুলসীর ভবিষ্যতের প্রচেষ্টাকে অনুপ্রাণিত করেছিল।
তিনি ১৯৬৪ সালে সারান্ডায় ফিরে এসে বাড়ির বারান্দায় স্থানীয় বাচ্চাদের জন্য একটি অনানুষ্ঠানিক বিদ্যালয় শুরু করেছিলেন । পরে তিনি "আদিবাসী বিকাশ সমিতি স্কুল" শুরু করেন । ২০১৯ সালের হিসাবে, এই বিদ্যালয় প্রতি বছর প্রায় ৫০০ শিক্ষার্থীদের দশম শ্রেণি পর্যন্ত শিক্ষা প্রদান করে। তাঁর প্রতিষ্ঠিত এই বিদ্যালয়টি এই এলাকায় শিক্ষার স্তর এবং জীবনযাত্রার মান বাড়িয়েছে । ১৯৬৪ সাল থেকে, তিনি ২০,০০০ এরও বেশি শিশুকে শিক্ষিত করেছেন এবং প্রাথমিক বা মাধ্যমিক শিক্ষার জন্য সরকারকে ১৭ টি স্কুল স্থাপনে সহায়তা করেছেন ।
বায়োপিক
তুলসী আপা, তার জীবনের উপর ভিত্তি করে একটি জীবনী চলচ্চিত্র ২০১৫ সালে কলকাতা চলচ্চিত্র উৎসবে মুক্তি পেয়েছিল, যেখানে এটি প্রশংসিত হয়েছিল । ছবিটি ৩০শে অক্টোবর, ২০১৬ তে তেহরান জেসমিন আন্তর্জাতিক চলচ্চিত্র উৎসব (টিজেআইএফএফ) এর চতুর্থ সংস্করণেও প্রদর্শিত হয়েছিল ।
পশ্চিমবঙ্গে খ্রিস্টধর্ম
thumb|right|250px|[[ব্যান্ডেল গির্জা, ১৫৯৯ খ্রিস্টাব্দে নির্মিত পুরনো গির্জাটির স্থলে ১৬৬০ খ্রিস্টাব্দে পুনর্নির্মিত।]] ভারতের পশ্চিমবঙ্গে খ্রিস্টধর্ম হল একটি সংখ্যালঘু ধর্মবিশ্বাস। ২০০১ সালের জনগণনা অনুসারে, পশ্চিমবঙ্গে বসবাসকারী খ্রিস্টানদের সংখ্যা ৫১৫,১৫০ (মোট জনসংখ্যার ০.৬%)। তফসিলি উপজাতিগুলির মধ্যে খ্রিস্টান জনসংখ্যার হার ৬.১%। মাদার টেরিজা কলকাতায় খ্রিস্টধর্ম প্রচারে নিবেদিত থাকলেও খ্রিস্টধর্ম এখানে সংখ্যালঘু ধর্মবিশ্বাসই রয়ে গেছে।
ইতিহাস
পশ্চিমবঙ্গে খ্রিস্টধর্মের আগমন ঘটেছিল খ্রিস্টীয় ষোড়শ শতাব্দীতে। এই শতাব্দীতেই পর্তুগিজেরা হুগলি জেলার ব্যান্ডেলে একটি বসতি স্থাপন করেছিল। ১৫৯৯ খ্রিষ্টাব্দে তারা ব্যান্ডেল গির্জা প্রতিষ্ঠা করেছিল। এই গির্জাটিই সম্ভবত পশ্চিমবঙ্গের প্রথম গির্জা। ১৬৩২ খ্রিষ্টাব্দে হুগলি লুণ্ঠনের সময় এই গির্জাটি ভষ্মীভূত হয়। ১৬৬০ খ্রিষ্টাব্দে গির্জাটি আবার পুনর্নির্মাণ করা হয়েছিল।
ব্যাপটিস্ট মিশনারি সোসাইটির প্রতিষ্ঠাতা উইলিয়াম কেরি ১৭৯৩ খ্রিষ্টাব্দে ভারতে এসেছিলেন। ব্রিটিশ ইস্ট ইন্ডিয়া কোম্পানি তার বিরুদ্ধাচারণ শুরু করলে তিনি শ্রীরামপুরের ড্যানিশ উপনিবেশে ধর্মপ্রচারক হিসাবে কাজ শুরু করেন। তিনি বাংলা (১৮০৯ খ্রিষ্টাব্দে সম্পূর্ণ) ও সংস্কৃতে (১৮১৮ খ্রিষ্টাব্দে সম্পূর্ণ) বাইবেল অনুবাদ করেছিলেন। তিনি কৃষ্ণ পাল নামে এক বাঙালিকে সর্বপ্রথম খ্রিস্টধর্মে দীক্ষিত করেছিলেন। কৃষ্ণ পাল ধর্মান্তরিত হওয়ার পর জাতিভেদ প্রথা অস্বীকার করেছিলেন। ১৮১৮ খ্রিষ্টাব্দে মিনিস্ট্রির কাজে স্থানীয় ধর্মান্তরিতদের প্রশিক্ষিত করে তোলার লক্ষ্যে তিনি শ্রীরামপুর কলেজ প্রতিষ্ঠা করেছিলেন।
সম্প্রদায়
thumb|right|250px|[[সেন্ট পলস ক্যাথিড্রাল, কলকাতা ]] সেন্ট পলস ক্যাথিড্রাল, কলকাতা হল চার্চ অফ নর্থ ইন্ডিয়ার অধীনস্থ কলকাতা ডায়োসিসের (১৮১৩) প্রধান কেন্দ্র। কলকাতা রোমান ক্যাথলিক আর্চডায়োসিস (১৮৩৪) হল পশ্চিমবঙ্গের রোমান ক্যাথলিক যাজকপ্রদেশ (ইকলেসিয়াস্টিক্যাল প্রভিন্স)।
অন্যান্য সম্প্রদায়গুলি হল:
রিডবার্গ ধ্রুবক
ধ্রুবকটিকে হাইড্রোজেনের ক্ষেত্রে প্রকাশ করা হয় R_\text{H} হিসাবে, বা অসীম পারমাণবিক ভর সীমায় R_\infty হিসাবে। দুটি ক্ষেত্রেই, পরমাণু থেকে নির্গত হতে পারে এমন কোনও ফোটনের সর্বোচ্চ তরঙ্গ সংখ্যার (তরঙ্গদৈর্ঘ্যের বিপরীত) সীমাবদ্ধ মানটি প্রকাশ করতে ধ্রুবকটি ব্যবহৃত হয়, বা, বিকল্পভাবে, এটি হল সর্বনিম্ন-শক্তিযুক্ত ফোটনের তরঙ্গ সংখ্যা যা তার নিম্নতম শক্তি অবস্থা থেকে পরমাণুকে আয়নিত করতে সক্ষম। হাইড্রোজেন বর্ণালি সারি শুধুমাত্র হাইড্রোজেনের রিডবার্গ ধ্রুবক R_\text{H} এবং রিডবার্গ সূত্র দিয়ে প্রকাশ করা যেতে পারে।
পারমাণবিক পদার্থবিজ্ঞানে, রিডবার্গ শক্তি একক, প্রতীক Ry, হাইড্রোজেন বর্ণালীতে শক্তি স্তর গণনা করতে ব্যবহৃত হয়। হাইড্রোজেন পরমাণুর কক্ষগুলির মধ্যে ইলেকট্রন লাফের ফলে ফোটন কণা রূপে যে শক্তি শোষিত বা নির্গত হয়, সেটি হল রিডবার্গ শক্তি একক। এটি রিডবার্গ ধ্রুবকের সাথে সম্পর্কিত, যেটি তরঙ্গদৈর্ঘ্য গণনা করতে বেশি ব্যবহৃত হয়।
রিডবার্গ ধ্রুবক
কমিটি অন ডেটা ফর সায়েন্স অ্যান্ড টেকনোলজি মান হল
যেখানে
হাইড্রোজেনের জন্য রিডবার্গ ধ্রুবকটি ইলেকট্রনের হ্রাসপ্রাপ্ত ভর থেকে গণনা করা যেতে পারে:
রিডবার্গ তরঙ্গ দৈর্ঘ্য
কৌণিক তরঙ্গ দৈর্ঘ্য হল
বোর মডেলে সংঘটন
বোর মডেল থেকে হাইড্রোজেন এবং পাশাপাশি বিভিন্ন অন্যান্য পরমাণু এবং আয়নের পারমাণবিক বর্ণালীর (দেখুন হাইড্রোজেন বর্ণালি সারি) ব্যাখ্যা পাওয়া যায়। এটি পুরোপুরি নির্ভুল নয়, তবে অনেক ক্ষেত্রেই এটি একটি উল্লেখযোগ্যভাবে ভাল আসন্ন মান, এবং ঐতিহাসিকভাবে কোয়ান্টাম বলবিজ্ঞানের বিকাশে এটি গুরুত্বপূর্ণ ভূমিকা পালন করেছিল। বোর মডেলে বলা হয়েছে যে, সূর্যের চারদিকে গ্রহগুলি যেভাবে ঘোরে, অনুরূপভাবে ইলেকট্রনগুলিও পারমাণবিক নিউক্লিয়াসের চারপাশে ঘোরে।
বোর মডেলের সরলীকৃত সংস্করণে, পারমাণবিক নিউক্লিয়াসের ভরকে ইলেকট্রনের ভরের তুলনায় অসীম হিসাবে বিবেচনা করা হয়, যাত্র ফলে পুরো পরমাণুর ভরকেন্দ্র, বেরি কেন্দ্র নিউক্লিয়াসের কেন্দ্রস্থলে অবস্থিত হয়। এই অসীম ভরের অনুমানের জন্য নিম্নলেখ \infty আসে। বোর মডেলটি তারপরে ভবিষ্যদ্বাণী করে যে হাইড্রোজেন পারমাণবিক স্থানান্তরের তরঙ্গদৈর্ঘ্য (দেখুন রিডবার্গ সূত্র): যেখানে n1 and n2 দুটি আলাদা ধনাত্মক পূর্ণসংখ্যা (1, 2, 3, ...), এবং \lambda নির্গত বা শোষিত আলোর তরঙ্গদৈর্ঘ্য (শূন্যস্থানে)।
যেখানে এবং M হল নিউক্লিয়াসের মোট ভর। এই সূত্রটি ইলেকট্রনের হ্রাসপ্রাপ্ত ভর প্রতিস্থাপন করে আসে।
যথার্থ পরিমাপ
রিডবার্গ ধ্রুবক সর্বাধিক সুনির্দিষ্টভাবে নির্ধারিত ভৌত ধ্রুবকগুলির মধ্যে একটি, এর আপেক্ষিক মানক অনিশ্চয়তা ১০১২ এর মধ্যে ২ অংশেরও নিচে। এই নির্ভুলতা, যা এটিকে সংজ্ঞায়িত করে, সেটি অন্যান্য ভৌত ধ্রুবকের মানগুলিকে সীমাবদ্ধ করে।
সূক্ষ্ম কাঠামো, অতিসূক্ষ্ম বিভাজন এবং এই জাতীয় প্রভাবের কারণে বোর মডেল যেহেতু পুরোপুরি নির্ভুল নয়, রিডবার্গ ধ্রুবক R_{\infty}কে কেবলমাত্র হাইড্রোজেনের পারমাণবিক স্থানান্তর কম্পাঙ্ক থেকে খুব উচ্চ নির্ভুলতায় সরাসরি পরিমাপ করা যায় না। পরিবর্তে, রিডবার্গ ধ্রুবকটি তিনটি পৃথক পরমাণুর (হাইড্রোজেন, ডিউটেরিয়াম, এবং অ্যান্টিপ্রোটনীয় হিলিয়াম) এর পারমাণবিক স্থানান্তর কম্পাঙ্কগুলির পরিমাপ থেকে অনুমিত হয়। কোয়ান্টাম তড়িৎ-গতিবিজ্ঞানের কাঠামোর বিশদ তাত্ত্বিক গণনাগুলি ব্যবহার করা হয় সীমাবদ্ধ পারমাণবিক ভর, সূক্ষ্ম কাঠামো, অতিসূক্ষ্ম বিভাজন ইত্যাদির প্রভাবগুলির জন্য। অবশেষে, R_{\infty} এর মান তত্ত্বের পরিমাপের সেরা উপযুক্ত থেকে নির্ধারিত হয়।
বিকল্প রাশি
রিডবার্গ ধ্রুবকটি নিম্নলিখিত সমীকরণগুলির মাধ্যমেও প্রকাশ করা যেতে পারে।
এবং যেখানে
প্রথম সমীকরণের সর্বশেষ প্রকাশটি দেখায় যে হাইড্রোজেন পরমাণুকে আয়নিত করতে প্রয়োজনীয় আলোক তরঙ্গদৈর্ঘ্য, পরমাণুর বোর ব্যাসার্ধের 4π/α গুণ।
দ্বিতীয় সমীকরণ প্রাসঙ্গিক কারণ এর মান হাইড্রোজেন পরমাণুর পারমাণবিক কক্ষকের শক্তির সহগ হয়:.
প্রিয়াঙ্কা ইয়োশিকাওয়া
প্রিয়াঙ্কা ইয়োশিকাওয়া (吉川 プリアンカ, জন্ম ২০, জানুয়ারী, ১৯৯৪) একজন জাপানী অনুবাদক এবং সুন্দরী প্রতিযোগিতার খেতাবপ্রাপ্ত, যিনি ২০১৬ সালে মিস ওয়ার্ল্ড জাপান-এর মুকুট বিজয়ী হন। ২০১৫ সালের মিস ইউনিভার্স জাপান বিজয়ী আরিয়ানা ইউসুকে ফুজিটার পরে প্রিয়াঙ্কা দ্বিতীয় বহুজাতিক জাপানী যিনি মিস জাপান খেতাবি লাভ করেন, এবং চতুর্থ অংশগ্রহণকারী আরিয়ানা, ইউসুকে ফুজিটা (মিস্টার গ্লোবাল জাপান ২০১৬) এবং ইউকি সাতো (মিস্টার ওয়ার্ল্ড জাপান ২০১৬)-এর পরে। প্রিয়াঙ্কার মা একজন জাপানীজ।
প্রারম্ভিক জীবন
প্রিয়াঙ্কার জন্ম টোকিওতে। প্রিয়াঙ্কার মা জাপানী এবং তার পিতা একজন বাঙালি। তার ঠাকুরদার বাবা (প্রপিতামহ) প্রফুল্ল চন্দ্র ঘোষ ছিলেন পশ্চিমবঙ্গের প্রথম মুখ্যমন্ত্রী।
প্রিয়াঙ্কার পূর্বপুরুষের বাড়ি বাংলাদেশের ঢাকা জেলার দোহার উপজেলার মালিকান্দা গ্রামে। তিনি সম্ভ্রান্ত ঘোষ পরিবারের কন্যা।
১৯৮৫ সালের ২১ আগস্ট তার বাবা অরুণ ঘোষ বাংলাদেশ থেকে জাপানে চলে যান। সেখানে অরুণ ঘোষ কয়েক বছর পর জাপানি নারী নাউকোর সঙ্গে বিবাহবন্ধনে আবদ্ধ হন। এরপর পার্মানেন্ট রেসিডেন্সশিপ পেয়ে সেখানেই স্থায়ীভাবে বসবাস শুরু করেন। ১৯৯৪ সালের ২০ জানুয়ারি অরুণ-নাউকো দম্পতির ঘর আলোকিত করে জন্ম নেয় একটি কন্যাসন্তান। পরিবারিক পদবির সঙ্গে মিলিয়ে তার নাম রাখা হয় প্রিয়াংকা ইউসিকা ঘোষ।
জাপানে বেড়ে ওঠা
প্রিয়াঙ্কা যখন জাপানে বড় হচ্ছিলেন তখন তার মিশ্র জাতিসত্ত্বার কারণে সবাই তাকে ডাকত “হাফু,” যার মানে আধা।
ছয় থেকে ৯ বছর বয়স পর্যন্ত প্রিয়াঙ্কা ক্যালিফোর্নিয়ার স্যাক্রামেন্টোতে বাস করেন। উনি কলকাতায় বাস করেন এক বছর তারপর জাপানে ফিরে যান যেখানে তাকে তার মিশ্র জাতিসত্ত্বার কারণে অনেক কটূক্তি শুনতে হয়।
জাপানে বেড়ে ওঠার সময় প্রিয়াঙ্কা শুধু হাতে গোনা কিছু মানুষ চিনতেন যারা ছিল মিশ্র জাতিসত্ত্বার।
তিনি বহু বছর তার মিশ্র জাতিসত্ত্বার কারণে হতাশায় ভুগেছেন, কিন্তু শেষে সিদ্ধান্ত নেন যে উনি এখন থেকে তার ভারতীয় পরিচয়ের জন্য গর্বিত হবেন।
কিছু মানুষ মিশ্র জাতির লোক পছন্দ করে না, কিন্তু তারপরও জাপানীরা এখন মিশ্র জাতিসত্ত্বার মানুষকে মেনে নিচ্ছেন।
ব্যক্তিগত জীবন
প্রিয়াঙ্কা বলিউড সিনেমার একজন ভক্ত এবং তিনি তার পথিকৃৎ হিসেবে বেছে নিয়েছেন ঐশ্বর্যা রায়কে যিনি ১৯৯৪ সালে মিস ওয়ার্ল্ড খেতাব পান, এবং সেই বছরই প্রিয়াঙ্কা জন্মগ্রহণ করেন।
প্রিয়াঙ্কা সাবলীলভাবে জাপানী, ইংরেজি এবং বাংলায় কথা বলতে পারেন। ২০১৬ সালে মিস ওয়ার্ল্ড জাপান জেতার আগে উনি অনুবাদক ও আর্ট থেরাপিস্ট হিসেবে কাজ করেন, এবং উনি একজন হাতির প্রশিক্ষকের লাইসেন্সধারী।
প্রিয়াঙ্কা জানান উনি কলকাতায় দুঃস্থ শিশুদের জন্য একটি আবাসন গড়তে চান।
সনি এক্সপেরিয়া এক্সজেড প্রিমিয়াম
সনি এক্সপেরিয়া এক্সজেড প্রিমিয়াম  হচ্ছেঅ্যান্ড্রয়েড পরিচালিত একটি স্মার্টফোন যেটি তৈরি ও বাজারজাতকরন করেছে সনি। এটি এক্সপেরিয়া এক্স সিরিজের একটি অংশ, এই ফোনটি ফেব্রুয়ারি ২০১৭ ওয়ার্ল্ড মোবাইল কংগ্রেস এ জনসম্মুখে আত্নপ্রকাশ করে।
বিহার বিধানসভা নির্বাচন, ২০১৫
২০১৫ সালের ২৯ নভেম্বরে বিহারের পূর্ববর্তী বিধানসভার মেয়াদ শেষ হওয়ার আগে বিহারে অক্টোবর-নভেম্বর ২০১৫ পর্যন্ত পাঁচটি ধাপে বিধানসভা নির্বাচন অনুষ্ঠিত হয়।
২০১৫ এর এপ্রিলে, জনতা পরিবার গ্রুপ (ছয়টি দলের একটি জোট – সমাজবাদী পার্টি, জনতা দল (ইউনাইটেড), রাষ্ট্রীয় জনতা দল, জনতা দল (ধর্মনিরপেক্ষ), ভারতীয় জাতীয় লোকদল এবং সমাজবাদী জনতা পার্টি (রাষ্ট্রীয়)) তাদের মুখ্যমন্ত্রী পদপ্রার্থী হিসাবে নীতিশ কুমারের সাথে নির্বাচনে লড়াই করার ইচ্ছা ঘোষণা করেন। জনতা পরিবারে ভারতীয় জাতীয় কংগ্রেস এবং জাতীয়তাবাদী কংগ্রেস পার্টি যোগদান করেছিল। সমাজবাদী পার্টি, জনতা দল (ধর্মনিরপেক্ষ), ইন্ডিয়ান ন্যাশনাল লোকদল এবং সমাজবাদী জনতা পার্টি (রাষ্ট্রীয়) জনতা পরিবার থেকে বিদায় নিলে এই জোটটিকে মহাগঠবন্ধন হিসেবে পুনর্গঠিত করা হয়।
ভারতীয় জনতা পার্টির নেতৃত্বাধীন এনডিএ লোক জনশক্তি পার্টি, রাষ্ট্রীয় লোক সমতা পার্টি এবং হিন্দুস্তানি আওয়াম মোর্চার সাথে নির্বাচনে লড়েছে।
ছয়টি বাম দল যৌথভাবে লড়েছে, দুটি প্রধান ব্লক থেকে স্বাধীনভাবে।
এই নির্বাচনে ২০০০ সালের পর থেকে বিহার বিধানসভা নির্বাচনে সর্বোচ্চ ভোটার উপস্থিতি দেখা গেছে। এই নির্বাচনে ৫৬.৮% ভোটার ছিল। আরজেডি ৮১ টি আসন নিয়ে একক বৃহত্তম দল হিসাবে আবির্ভূত হয়েছে, এরপর জেডিইউ ৭০ টি আসন এবং বিজেপি ৫৩ টি আসন নিয়ে। ভোট শতাংশের নিরিখে, বিজেপি ২৪.৪% নিয়ে প্রথম এসেছে, তারপরে আরজেডি ১৮.৪% এবং জেডিইউ ১৬.৮% এবং কংগ্রেস ৬.৭% পেয়েছে।
নির্বাচনী প্রক্রিয়ার পরিবর্তন
ভারতের নির্বাচন কমিশন ঘোষণা করেছে যে বিহার নির্বাচনে ৩৮টি জেলা জুড়ে বিস্তৃত ২৪৩টি বিধানসভা আসনের মধ্যে ৩৬টিতে ইভিএমের সাথে প্রায় ১,০০০ ভোটার-ভেরিফাইড পেপার অডিট ট্রেল (ভিভিপিএটি) মেশিন ব্যবহার করা হবে।     ECIL- এর তৈরি ভিভিপ্যাট ব্যবহার করা হবে ১০টি বিধানসভা কেন্দ্রে, আর BEL- এর তৈরি ভিভিপ্যাট ব্যবহার করা হবে ২৬টি বিধানসভা কেন্দ্রে৷ নির্বাচনের তথ্য প্রথমবারের মতো ওয়েবকাস্ট করা হয়েছিল এবং ভোটাররা একটি অ্যাপের মাধ্যমে ফোনে তাদের ভোটকেন্দ্র সনাক্ত করতে পারে। প্রায় ১.৫ কোটি ভোটারকে এসএমএসের মাধ্যমে ভোটের তারিখ সম্পর্কে জানানো হবে।
নির্বাচন কমিশন বিহারে প্রচারণা, জনসাধারণের অভিযোগ নিষ্পত্তি এবং যানবাহন পরিচালনার সুবিধার্থে তিনটি নতুন সফ্টওয়্যার পণ্য - সুবিধা, সমাধন এবং সুগম ব্যবহার করেছে। ইলেক্টোরাল রোল ম্যানেজমেন্ট সফটওয়্যার তালিকার সংযোজন/মোছা/উন্নয়নে সহায়তা করেছে। অ্যান্ড্রয়েড ভিত্তিক অ্যাপ 'মাতদান' কমিশনকে বিহারে ভোটের দিন পর্যবেক্ষণে সহায়তা করেছে। বিহার নির্বাচনে ভোটারদের সচেতনতা এবং উচ্চতর ভোটার উপস্থিতির জন্য নির্বাচন কমিশন একটি বিশেষ অভিযান, পদ্ধতিগত ভোটারদের শিক্ষা ও নির্বাচনী অংশগ্রহণ (SVEEP) চালু করেছে।  বিহার হবে প্রথম রাজ্য যেখানে ইভিএমে প্রার্থীদের ছবি সহ ফটো ভোটার তালিকা থাকবে।
এই এবং পরবর্তী নির্বাচনে একটি ক্রস নোটা প্রতীক ব্যবহার করা হবে। নির্বাচন কমিশন ১৮ সেপ্টেম্বর NOTA-র জন্য একটি কালো ক্রস সহ একটি ব্যালট পেপারের জন্য নির্দিষ্ট প্রতীক প্রবর্তন করে। প্রতীকটি ন্যাশনাল ইনস্টিটিউট অফ ডিজাইন, আহমেদাবাদ দ্বারা ডিজাইন করা হয়েছে।
৩১ জুলাই ভারতের নির্বাচন কমিশন, নির্বাচনের জন্য চূড়ান্ত ভোটার তালিকা প্রকাশ করে, যার মোট জনসংখ্যা ১০,৩৮,০৪,৬৩৭, ভারতের ২০১১ সালের আদমশুমারি অনুসারে।
নিরাপত্তা
নির্বাচনের জন্য নিরাপত্তার জন্য ব্যবহার করা হয়েছে আনম্যানড এরিয়াল ভেহিকল (ইউএভি) ড্রোন, যাকে নেট্রাস (চোখ) বলা হয়। ভারতের নির্বাচন কমিশন সিদ্ধান্ত নিয়েছে যে ৬২,৭৭৯টি ভোটকেন্দ্রের কোনোটিতে বিহারের পুলিশ সদস্যদের মোতায়েন করা হবে না। তারা কেন্দ্রীয় সশস্ত্র পুলিশ বাহিনীর সদস্যদের দ্বারা পরিচালিত হবে।
বিহার বিধান পরিষদ নির্বাচন
জুলাই ২০১৫-এ, বিজেপি নেতৃত্বাধীন এনডিএ বিহার বিধান পরিষদ নির্বাচনের ২৪টি আসনের মধ্যে ১৩টি আসন (বিজেপি সমর্থিত ১টি স্বতন্ত্র সহ) জিতেছিল। জেডিইউ এবং আরজেডি জোট মাত্র ১০টি আসন জিতেছে, যখন ১টি আসনে স্বতন্ত্র প্রার্থী জিতেছে।
কেন্দ্রীয় সরকারের পদক্ষেপ
১৯ আগস্ট, কেন্দ্রীয় সরকার রাজধানী পাটনা সহ বিহারের ২১টি জেলাকে অনগ্রসর এলাকা হিসাবে বিজ্ঞাপিত করেছে এবং তাদের জন্য কর রেয়াত উন্মোচন করেছে। ২৫ আগস্ট কেন্দ্রীয় সরকার ২০১১ সালের আদমশুমারির ধর্মীয় তথ্য প্রকাশ করে। বিহারে হিন্দুরা ৮২.৭% (৮.৬ কোটি মানুষ) গঠন করে, যেখানে মুসলমানরা ১৬.৯% (১.৭ কোটি মানুষ) গঠন করে।
জুলাই ২০১৫-এ, জিতন রাম মাঝিকে কেন্দ্রীয় স্বরাষ্ট্র মন্ত্রক দ্বারা "জেড"-প্লাস নিরাপত্তা কভার দেওয়া হয়েছিল, যেখানে পাপ্পু যাদবকে ভারত সরকার "ওয়াই" ক্যাটাগরির নিরাপত্তা প্রদান করেছিল।
অন্যান্য রাজনৈতিক উন্নয়ন
২০১৫ সালের মে মাসে, জেডিইউ সরকার প্রাদেশিক সরকারি কর্মচারী এবং পেনশনভোগীদের জন্য মহার্ঘ ভাতা (ডিএ) ছয় শতাংশ বাড়িয়ে ১১ শতাংশ করেছে। জুলাই মাসে, নীতিশ কুমার ওবিসি, ইবিসি এবং এসসি/এসটি-র জন্য ১৫ লক্ষ টাকা পর্যন্ত সমস্ত সরকারি চুক্তিতে ৫০ শতাংশ কোটা ঘোষণা করেছিলেন। জুলাই মাসে, সরকার উচ্চবর্ণের হিন্দু এবং মুসলিম পরিবারের শিশুদের বর্ণ শংসাপত্র দেওয়ার জন্য একটি বিজ্ঞপ্তি জারি করেছে যাদের বার্ষিক আয় inr 150000  এর নিচে।
সেপ্টেম্বরে, সরকার মন্দিরগুলিকে বেড়া দেওয়ার জন্য একটি নিবেদিত তহবিল তৈরি করতে এবং এসসি/এসটি বিভাগে দুটি চরম অনগ্রসর জাতি (ইবিসি), নিষাদ (মাল্লা) এবং নোনিয়াকে অন্তর্ভুক্ত করতে সম্মত হয়েছিল। রাজ্য সরকার বিহার রাজ্য মাদ্রাসা শিক্ষা বোর্ড দ্বারা নিবন্ধিত ২,৪৫৯টির তালিকা থেকে বিহার জুড়ে আরও ৬০৯টি মাদ্রাসাকে অনুদান প্রদান করার সিদ্ধান্ত নিয়েছে। বিহার সরকার মাঞ্জি - দ্য মাউন্টেন ম্যান, দশরথ মাঞ্জির উপর ভিত্তি করে একটি চলচ্চিত্র, যিনি একজন দলিত, যিনি ৩৬০-এর মধ্য দিয়ে একটি পথ খোদাই করেছিলেন, তাকে একটি করমুক্ত মর্যাদা দিয়েছে ফুট লম্বা, 30 ফুট চওড়া এবং 25 22 বছরে ( ১৯৬০-১৯৮২ ) ফুট উঁচু টিলা। বিরোধী দলগুলি নীতীশ কুমার সরকারকে মাঞ্জির গ্রামের গেহলাউরের জন্য কিছুই করেনি বলে অভিযোগ করেছে।
এপ্রিল ২০১৫-এ, নীতীশ কুমার বিহারে ১৮% সংরক্ষণ রয়েছে এমন চরম অনগ্রসর শ্রেণীর তালিকায় তেলি সহ আরও কয়েকটি জাতি অন্তর্ভুক্ত করার জেডিইউ-এর সিদ্ধান্ত ঘোষণা করেছিলেন।
জাত এবং ধর্মের তথ্য
২০১১ সালের জাতীয় আদমশুমারি নির্দেশ করে যে বিহারের ১০.৪ কোটি জনসংখ্যার ১৬% তফসিলি জাতি। আদমশুমারি ২৩ টি দলিত উপজাতির মধ্যে ২১ টিকে মহাদলিত হিসাবে চিহ্নিত করেছে। মহাদলিত সম্প্রদায় নিম্নলিখিত উপজাতি নিয়ে গঠিত: বান্তর, বাউরি, ভোগতা, ভুইয়া, চৌপাল, ডাবগার, ডোম (ধানগড়), ঘাসি, হালালখোর, হরি (মেহতার, ভাঙ্গি), কাঞ্জর, কুরিয়ার, লালবেগী, মুসাহার, নাট, পান (স্বাসি), রাজওয়ার, তুরি, ধোবি, চামার এবং পাসওয়ান (দুসাধ)। বিহারের দলিতদের মধ্যে চামাররা সবচেয়ে বেশি ৩১.৩%, তারপরে পাসওয়ান (দুসাধ) ৩০.৯% এবং মুসাহাররা ১৩.৯%। পাসওয়ান জাতিকে প্রাথমিকভাবে রামবিলাস পাসোয়ানের আতঙ্কে মহাদলিত শ্রেণী থেকে বাদ দেওয়া হয়েছিল,   চামাররা পরে মহাদলিত শ্রেণীতে অন্তর্ভুক্ত হয়। আদিবাসী (তফসিলি উপজাতি) বিহারী জনসংখ্যার প্রায় ১.৩% গঠিত।   এর মধ্যে রয়েছে গোন্ড, সাঁওতাল এবং থারু সম্প্রদায়।  বিহারে প্রায় ১৩০টি চরম অনগ্রসর জাতি (ইবিসি) রয়েছে।
সময়সূচী
৯ সেপ্টেম্বর ভারতের নির্বাচন কমিশন বিহার বিধানসভা নির্বাচনের তারিখ ঘোষণা করে।